

סמינר פשיעה מדיה ואינטרנט

***השפעותיה של הסדרה "כחולים" על אמון הציבור במשטרה***

שם המרצה: פרופסור רויטל סלע-שיוביץ

מגיש: איגור ופרצקי ת.ז: 311094494

תאריך: דצמבר 2020

תוכן ענייניים

[מבוא 2](#_Toc58709333)

[פרק 1 – הגדרות ,מאפיינים וגישות 4](#_Toc58709334)

[הגדרות 4](#_Toc58709335)

[יחסיי שלטון, ציבור ומדיה – מאפיינים ושכיחות בפרספקטיבה השוואתית 6](#_Toc58709336)

[פרק 2- גישות תיאורטיות 12](#_Toc58709337)

[רקע תאורתי בהיבט התקשורתי – תאוריית "קביעת סדר יום" 12](#_Toc58709338)

[רקע תאורתי בהיבט הקרימינולוגי- תאוריית ההוגנות והלגיטימיות 13](#_Toc58709339)

[פרק 3- סקירה ספרותית 15](#_Toc58709340)

[יחסיי שלטון ומדיה 15](#_Toc58709341)

[השפעות המדיה על אמון הציבור 17](#_Toc58709342)

[השפעת סדרות משטרה על תפיסת הציבור 18](#_Toc58709343)

[פרק 4 – שיטת המחקר 20](#_Toc58709344)

[פרק 5 – ממצאים 23](#_Toc58709345)

[חלק א' – ממצאי מדגם כמותני 23](#_Toc58709346)

[חלק ב' – ממצאי המחקר האיכותני 25](#_Toc58709347)

[פרק 6 – דיון וסיכום 29](#_Toc58709348)

[ביבליוגרפיה 31](#_Toc58709349)

[נספחים 35](#_Toc58709350)

***״בני אדם אינם מגיבים למציאות כפי שהיא, אלא כפי שהם תופסים אותה״ (אפיקטטוס****)*

מבוא

2020 תיזכר כשנה רווית אתגרים עבור החברה הגלובאלית, ובפרט עבור הציבור הישראלי. נגיף הקורונה אשר הוכרז כמגיפה עולמית, מאיים על בריאות הציבור, ומעמיד את מדינות העולם בפניי אתגרים קיומיים. הנגיף תפס את מדינת ישראל כאשר היא נמצאת במהלכו של משבר פוליטי לאחר שבשתי מערכות בחירות שהתקיימו בשנת 2019, לא הצליחו מפלגות השלטון להגיע להסכמות ולהקים ממשלה. המשבר הפוליטי הוא ביטוי לפילוג בחברה הישראלית, שכן לא קיים רוב מוחלט של תמיכה בצד כלשהו באילו מצדדיה של המפה הפוליטית. לאחר מערכת בחירות נוספת שגם בה לא הצליחו מנהיגי המפלגות הגדולות להקים ממשלה מתוך הגושים שלהן, הוקמה ממשלת חירום משתי המפלגות הגדולות, וזאת במטרה להתמודד עם משבר הקורונה. משטרת ישראל, כגורם האמון על בטחון הציבור, מוצאת עצמה בחזית ההתמודדות עם המשבר. פעילות המשטרה בעת הזו, הינה בעלת חשיבות עיקרית לחוסנה של ישראל, בעת שהיא ניצבת מול כול האתגרים בתקופה המורכבת הזו. המשטרה נאלצת לפעול במספר חזיתות. ראשית, בכדיי להגן על שלום הציבור, המשטרה כגוף האחראי על אכיפת החוק, אמונה על אכיפת ההנחיות וההגבלות אותן קובעת הממשלה כחלק מהניסיון לבלום את התפשטות הנגיף. המגבלות על חופש הפרט אותן קובעת הממשלה גורמות לנזקים כלכליים בקרב אזרחי המדינה, ולעיתים מתפרשות בקרב הציבור כשרירותיות ולא הגיונית, מה שמעצים את אי האמון ששורר על חלקים גדולים מהציבור על רקע המשבר הפוליטי שפקד את ישראל עוד לפניי התפרצות נגיף הקורונה. משבר האמון מתבטא בין השאר, בהפגנות המוניות מצד מתנגדי הממשל, בהן המשטרה נדרשת לפעול בכדיי לשמור ככול הניתן על הסדר הציבורי. כמו כן, חלקים גדולים מהציבור שמפקפקים בהחלטות הממשלה, אינם נשמעים להנחיות, ומקשים על המשטרה לבצע את פעילות האכיפה שנדרשת לצורך שמירה על ביטחון כלל הציבור (פרי, 2020).

מציאות זו מלמדת על האופן בו אמון הציבור בשלטון ובמוסדותיו הוא גורם עיקרי המשפיעה על ניהולה התקין של המדינה, וקובע את מידת החוסן של המדינה בעת משבר. בשנים האחרונות, כוחות שיטור רבים ברחביי העולם אימצו מודלים המבוססים על ההבנה כי אמון הציבור בהם תורם משמעותית ליעילות פעילותם, והכרחי לצורך קיום חברה תקינה. צפייה בסדרות פשע דוקומנטריות, היא אחת הדרכים בה נבנית תדמית המשטרה בעיניי הציבור, ומידת האפקטיביות שלהן ככלי לחיזוק אמון הציבור, תלויה במידה רבה בהבנת השפעותיהן לצורך גיבוש אסטרטגיות יעילות מצד המשטרה.

מחקר זה מתמקד בהבנת ההשפעות של הסדרה הדוקומנטרית "כחולים", ששודרה בכמה פרקים בין החודשים ספטמבר ואוקטובר של שנת 2016, וזכתה לאחוזי צפייה גבוהים בקרב הציבור. הסדרה כחולים מונה 6 פרקים, בהשתתפותם של 9 שוטרים ממחוז תל אביב, ומשלבת תיעוד של פעילות מבצעית, יחד עם הצגת הסיפור האישי של השוטרים העומדים במרכז הסדרה. הסדרה מציגה בין השאר את עבודת המודיעין של המשטרה הכוללת הפעלת סוכנים סמויים, ופעילויות בילוש. הבנת השפעתה של הסדרה, תוך איתור מאפייניה הייחודיים, יסייע להבנת הגורמים בהם יש להתמקד בכדיי לחזק את אמון הציבור במשטרה. המחקר משלב דגימה כמותנית של נתונים מתוך דו"ח שהפיקה לשכת הגיוס המשטרתית, וניתוח תמאטי- איכותני של תוכן התגובות מתוך עמוד הפייסבוק של הסדרה "כחולים". שילוב הממצאים הכמותיים יחד עם הממצאים האיכותניים, ירכיבו תמונה רחבה בעזרתה ניתן יהיה להבין לא רק האם הייתה לסדרה השפעה על הצופים, אלא גם למקד את ההבנה לגביי אילו מהאלמנטים של הסדרה תרמו להשפעה זו.

מבנה העבודה יכלול כמה פרקים, הפרק הראשון יציג את ההגדרות המרכזיות בהן נשתמש במחקר זה, ויכלול בחינה השוואתית של מספר מקרי בוחן היסטוריים מהם ניתן לאפיין את תפקידי המדיה ביחסים שבין הציבור לשלטון. הפרק השני יציג שילוב של מאפיינים תאורטיים מתחום הקרימינולוגיה ותחום התקשורת, שימשו כנקודת מוצא תאורטית לתחילת ביצוע המחקר הנוכחי. הפרק השלישי מכיל את הסקירה הספרותית בעזרתה ניתן להבין לאילו ממצאים הגיעו מחקרים שחנו תהליכים דומים לזה שמחקר זה יעסוק בו. בפרק הרביעי תפורט שיטת המחקר ואופן הדגימה בה נעשה שימוש לצורך ביצוע מחקר זה. הפרק החמישי הוא פרק הממצאים שמראה את תוצאות המחקר כפי שהן באות ליידי ביטוי לאחר ביצוע הדגימה. הפרק השישי והאחרון יכיל את הדיון סביב הממצאים שעלו במחקר זה, ויציג מספר מסקנות כחלק משלב סיכום של המחקר.

פרק 1 – הגדרות ,מאפיינים וגישות

מחקר איכותני זה מבקש לבחון כיצד הסידרה הדוקומנטרית "כחולים" ששודרה בספטמבר 2016 השפיעה על מידת האמון אותו נותן הציבור למשטרה. פרק זה יציג את ההגדרות הרלוונטיות לנושא הנחקר, בכדיי למקד את ההתייחסות למאפייני המדיה בעת המודרנית, וישלב בחינה השוואתית של מספר מקריי בוחן היסטוריים, בעזרתם ניתן יהיה ללמוד על התייחסותם של משטרים שונים ברחביי העולם כלפיי התקשורת, ואופן השימוש במדיה ככלי להשפעה על תפיסת הציבור.

**הגדרות**

אמון זהו מונח פסיכולוגי/ סוציולוגי בעל מגוון רחב של הגדרות ומורכב מכמה סוגי אמון. ההגדרה המילונית של המילה אמון היא "מצב תודעתי של אדם אשר מייחס לאדם אחר את היכולת להכיל תכונה מסוימת או בעתיד אף כמה תכונות". "אמון" זהו מונח רחב ובשורשו נבנה על בסיס התנסות ואינטראקציה עם גופים ואנשים נוספים בחברה, התנסות זו יוצרת ציפייה לתגובה מסוימת על סמך מפגשים קודמים. החוויות שחווים אנשים בניסיון החיים שלהם מקבלות משמעות על פי פרשנותם הסובייקטיבית ומשפיעים על מידת האמון אותה הם בונים על פי חוויות אלו. על כן ניתן להבין כי אמון הוא משתנה בין אדם לאדם וזאת על סמך עולם הערכים שלו ואופן הפרשנות שלו לסיטואציות אותם הוא חווה במהלך חייו. ממקרים שנעשו בתחום מדעי המדינה, יחד עם התבוננות על תהליכים היסטוריים, ניתן ללמוד על תפקידו החשוב של אמון הציבור במוסדות המדינה כגורם השפעה ישיר על האפקטיביות והלגיטימיות של מוסדות השלטון. המשטרה כגוף האמון על אכיפת החוק, הינה הביטוי הפרקטי למדיניות ההנהגה של המדינה, כמו גם נקודת הממשק העיקרית שבין שלטון החוק לציבור האזרחים.

אמון הציבור במשטרה הוא גורם השפעה ישיר על האפקטיביות והלגיטימיות של הפעילות המשטרתית. המטרה המרכזית של המשטרות היא להקנות לציבור התושבים ביטחון. כאשר הציבור רואה במשטרה כגוף לגיטימי, גובר שיתוף הפעולה מצד האזרחים עם המשטרה, מה שמסייע למשטרה לפעול בצורה הרבה יותר אפקטיבית. עם זאת אין להתייחס למתן האמון במשטרה כמובן מאליו, אמון הציבור הינו שברירי ותלוי בגורמים רבים שחלקם גם לא בשליטתה של המשטרה. במדינות שבהן שורר חוסר סדר חברתי ופערים כלכליים גדולים אמון הציבור במשטרה רעוה ויוצר קונפליקטים על בסיס יום יומי במדינה. על המשטרה לנקוט ביוזמה בכול העניין של חיזוק אמון הציבור בה, בעקבות היסטוריית מחאות כנגד יחס לא הוגן מצד משטרות בעולם, על המשטרה להיות היוזמת בכול הנוגע לפעולות אשר יש בהן מן היכולת לחיזוק האמון בה. כמו כן כחלק מבניית האמון אל מול האזרחים על המשטרה לפעול באפקטיביות למיגור הפשיעה ובכך לספק ביטחון לאזרחים מה שמשפיע ישירות על האמון בה (Goldsmith, 2005).

מגוון הכלים התקשורתיים שמאפיינים את העת המודרנית שאנו חיים בה, כמעט ונלקחים עבורינו כמובן מאליו, כיוון והחברה בה אנו חיים מורכבת מבני אדם אשר נולדו אל תוך העולם המודרני המתאפיין בגלובליזציה והתפתחות טכנולוגית בלתי פוסקת, שמתרחשת בכול רגע נתון, ובכול מקום. לא תמיד זה היה המצב, היסטוריונים אשר עסקו בחקר האנושות, הגדירו את חייהם של בני האדם שחיו עד המאה ה – 15 לספירה, כ "חיים על פלנטות נפרדות", כיוון שקבוצות של אנשים אשר חיו באזור טרטוריאלי מסויים, הכירו רק את מה שנמצא באותו האיזור הגיאוגרפי, ללא יכולת לדעת כי באזורים אחרים חיות אוכלוסיות נוספות ללא ידיעתם. "מדיה״ כמונח בפניי עצמו, כולל בתוכו את הערוצים והמוסדות בהן עובר המידע התקשורתי, אך גם במידה רבה מגדיר ויוצר בצורה יזומה את המידע המועבר בכליי התקשורת, מכאן שמדיה לא רק כלי להעברת מידע אלא גם כלי ליצירת מידע. למרות שלא ניתן לראות בהתפתחות הטכנולוגית של אמצעי התקשורת כתהליך קווי מהבחינה הכרונולוגית, שכן כלל הפיתוחים בתחום המדיה התרחשו בשנים האחרונות פחות או יותר במקביל זה לזה, עם זאת המצאת הטלפון במחצית השנייה של המאה ה 19 היא נקודת ציון משמעותית אשר במידה רבה שינתה את האופן בו היו עד אז רגילים בני האדם לתקשר ולהעביר מידע בין אחד לשני. כמו כן במקביל להמצאת הטלפון, במחצית הראשונה של המאה ה- 19, התפתחה טכנולוגיית השידור המבוססת על קול ותמונה, מה שהביא לפיתוח הטלוויזיה שמהווה כלי משמעותי לצריכת תוכן עד היום. לצד התפתחות הטלוויזיה והטלפון במהלך המאה ה- 19, פותחה טכנולוגיה חדשנית להעברת מידע דיגיטלי, אשר בשנות ה 90 של המאה ה- 19 הפכה למה שאנו מכירים היום כ ״אינטרנט״, וגרמה לתמורות שנלמדות עד היום, אך בעיקר פרצה את הגבולות הגאוגרפיים והדיגיטליים, ויצרה מימד חדש להתקשרות בין אנשים והעברת מידע (Couldry, 2012).

עם התפתחות הטלוויזיה נוצרו מגוון סגנונות וז׳אנרים לצילום, בימוי, ועריכת סרטים, שכיום מאפיינים את המגוון הרחב, והמבחר השופע, הקיים בתוכן שמשודר בכלל ערוצי הטלוויזיה. מחקר זה מתמקד בסידרה דוקומנטרית המתעדת את עבודת המשטרה כפי שהיא באה ליידי ביטוי מצילומיי פעילויות אכיפה, וראיונות מתועדים של שוטרים במרחב ״יפתח״ שנמצא בתחום אחריות מחוז תל אביב של משטרת ישראל. דוקומנטריה הוא אחד מסגנונות הסרטים, שלהבדיל מז׳אנרים אחרים, מתאפיין בתיעוד המציאות כפי שהיא באה ליידי ביטוי מצילומים של סיטואציות שהתרחשו בזמן אמת תוך העברת החוויה המצולמת בצורה האותנטית ביותר לצופה. עם התפתחות הקולנוע והצורך הגובר ביצירת עניין בקרב הצופים, החלו להיכנס אלמנטים בידוריים לתחום הסרטים הדוקומנטריים, שבמידה מסוימת מערערים את האמון אותו היו רגילים לתת הצופים במהימנותם של הסרטים התיעודיים עד היום (Nicholas, 1991).

**יחסיי שלטון, ציבור ומדיה – מאפיינים ושכיחות בפרספקטיבה השוואתית**

לצד השפעות התקשורת, שמהוות תחום מחקרי בפניי עצמן, הכולל בתוכו מגוון רחב של גישות, ניתן ללמוד על מאפייני מערכת היחסים שבין ציבור, שלטון ומדיה, תוך התמקדות במספר מקריי בוחן שקרו בהיסטוריה מפרספקטיבה השוואתית. המקרה הראשון שחקוק היטב בזיכרון החברה המודרנית, ובמיוחד בזיכרונו של העם היהודי, הוא רצח העם, והטבח ביהודים, שהיו חלק ממכלול הזוועות שביצעו הנאצים בתקופת מלחמת העולם השנייה תחת משטרו של אדולף היטלר. השלטונות הנאצים זיהו כבר אז את הפוטנציאל שטמון בכלי התקשורת, וידעו לנצל זאת היטב הן בתשדירי תעמולה והן בתוכן בידורי לצורך העברת מסרים גזעניים, והנחלתם בקרב ציבור הצופים. הגישה של השלטונות הנאציים הייתה שימוש בתקשורת בכדיי לעצב את תודעתם של אזרחי גרמניה באותה העת, ובכך לבסס את המשטר הנאצי וליצור קונצנזוס בעם הגרמני סביב מדיניות הממשל, זאת במטרה להשתמש באמון הציבור בכדיי להמשיך את פשעיהם המזוויעים כנגד האנושות. מחקרים היסטוריים שעסקו בחקר מלחמת העולם השנייה וגרמניה הנאצית, מעלים ממצאים שמצביעים על תרומתה של המדיה לתמיכה של אזרחי גרמניה בשלטונות הנאציים ומתן האמון בהם. הממצאים הללו מסבירים ולו במעט, כיצד תשדירים טלוויזיוניים יכולים לייצר לגיטימיות כלפיי השלטון עד כדיי יצירת קולקטיב חדש שנוגד את כול ערכיי המוסר והאנושיות שהיוו בסיס לקיום חברה ליבראלית אירופאית כמו גרמניה, על אחת כמה וכמה בעידן המודרני של המאה ה- 19. הנקודה העיקרית מבחינת המקרה של גרמניה הנאצית אשר מהווה בסיס לביצוע המחקר הנוכחי, עוסקת באופן בו אמון הציבור שימש כדלק למכונת ההרג הנאצית, שבעזרת שימוש בערוצי התקשורת, הצליחו לייעל את מנגנון ההרג שהכה במדינות רבות וכמעט הביא להשמדה מוחלטת של העם היהודי (Kansteiner, 2004).

המקרה השני ממנו ניתן ללמוד על יחסי הגומלין בין הציבור למדיה הוא מהפכת האביב הערבי כפי שהיא באה ליידי ביטוי בגורמים ובאירועים שהביאו להתקוממות העממית והפלת השלטון במצרים בין השנים 2011- 2013. בצל הפקודה הזמנית על מצב חירום כללי במצרים שהתקבלה ב 1981, שלט חוסני מבארכ בעיקר באמצעות מנגנוני הביטחון, פקודה זו קיבלה תוקף מחודש מעת לעת, מה שביסס את משטרו של מבארכ במצרים והפך אותו מפתרון זמני למצב קבוע. תחת הנהגתו של מבארכ הקפיד השלטון להטיל מגבלות על חופש הפרט במצרים וזאת על מנת לדכא את המתנגדים לו באופן כוחני, וזאת תוך ביצוע מעצרים ללא צווים, החזקת עצורים לאורך זמן ללא משפט, אלימות כלפיי עצורים וקיום משפטי שדה ללא יכולת לערער על החלטותיהם. כחלק מאמציו לבסס את שלטונו הרודני, מבארכ הטיל מגבלות על ערוצי תקשורת ואף סגר כאלו שתשדיריהם הכילו אלמנטים של התנגדות למשטרו. המפלגה השנייה בכוחה במצרים הייתה תנועה אסלמיסטית קיצונית "האחים המוסלמים" ששימשה כאופוזיציה למשטרו של מבראכ. כתוצאה מפעילות אגרסיבית מצד המשטר לדיכויי המתנגדים, תוך שינויים חקיקתיים ומעצרים שרירותיים, החל לפעול מנגנון לחצים חיצוני (ממשלת ארה"ב קראה לדמוקרטיזציה במצרים), ופנימי (הקמת תנועות חילוניות הקוראות לרפורמה חברתית ולראשונה מביעים התנגדות למשטר) במצרים הקורא לביסוס הנהגה דמוקרטית. לנוכח מציאות זו, יחד עם מהפכה שמתחוללת בתוניסיה בתאריך שישי ליוני 2010 בעודו שוהה ח'אלד סעיד, צעיר מצרי בן 28 בעל תואר אקדמאי, בבית קפה מקומי בעיר סידי ג'אבר שליד אלכסנדריה, מוצא עצמו מותקף ומוכה למוות על ידי שני בלשי משטרה. תמונת גופתו המוכה של סעיד מופצת בשלל ערוצי התקשורת ומציתה עימה מחאה ציבורית בקנה מידה אדיר, שלבסוף מביאה לקץ משטרו הרודני של מובארק (פודה, 2017).

ממקרה הבוחן של המהפכה במצרים ניתן ללמוד על שלוש נקודות חשובות אודות היחסים בין מדיה, משטר וציבור. הנקודה הראשונה עולה מתוך התייחסותו של מוברכ לכלי התקשורת. ההבנה בקרב ההנהגה המצרית בראשותו של מוברכ הייתה כי כלי התקשורת מהווים סכנה ללגיטימיות שהציבור המצרי מייחס לשלטון, וכדי לדכא את קולות ההתנגדות יש לפעול להשתקתם תוך ביצוע פעולות קיצוניות אשר מנוגדת לערך חופש הביטוי. ניתן לומר, לפחות על פי מקרה זה, כי השלטון הרודני של מוברכ, כמו גם כול שלטון דמוקרטי, שואף לביסוס אמון הציבור בו, ורואה בתקשורת כלי למימוש שאיפות אלו. הנקודה השניה מתייחסת לאמון הציבור. הקידמה הטכנולוגית וריבוי ערוצי התקשורת בעידן המודרני, יצרו מגוון רחב של אפיקים לצריכת מידע, כך שהעם המצרי לא עוד מבודד בתוך גבולותיו הגיאוגרפיים, אלא ניזון מאקטואליה ומידע שזורם מכול מקום בעולם וללא גבולות. העם המצרי שסובל מדיכוי מתמשך, צופה בעזרת אפיקי המדיה השונים במדינות אירופה בהן מתפתחת חברה ליבראלית תוך ביסוס הנהגה דמוקרטית ששואפת לשוויון ולמתן חופש לפרט, כשמנגד אותם הערכים נשללים מהציבור המצרי על ידיי שלטון רודני ומושחת. הנקודה השלישית עולה מתוך מקרה הריגתו של ח׳אלד סעיד, שהיווה ניצוץ לפרוץ ההתקוממות של העם המצרי. ניתן לראות את האופן בו רואים אזרחי מצרים את המשטרה, כזרוע מבצעת של שלטונו המושחת והמדכא של מוברכ, שיוצר משבר אמון מצד הציבור, עד כדיי כך שמקרה פרטני, שנסיבותיו טרם נבדקו, כמו רצח ח׳אלד סעיד בידיי שוטרים, גורם להתקוממות עממית שלבסוף מפילה את משטרו של מוברכ (LaGraffe, 2012).

המקרה השלישי ממנו ניתן ללמוד על מאפייני היחסים בין ממשל, ציבור ותקשורת לקוח דווקא מההווה. 2020 תיזכר לנצח כשנה רווית אתגרים עבור החברה הגלובאלית, ובפרט על הציבור הישראלי. מחד, נגיף הקורונה אשר הוכרז כמגיפה עולמית, מכה בקנה מידה עולמי ומאיים על בריאות הציבור בכול רחבי העולם. ומאידך, הציבור הישראלי נמצא בליבו של משבר פוליטי, לאחר שלא הושגה הכרעה של ממש בבחירות לכנסת ה- 21 שהתקיימו באפריל 2019, וגררו את המדינה לשני סבבי בחירות נוספים בהם התוצאה הייתה דומה, ולא הושגה הכרעה חד משמעית. לאחר סבב הבחירות לכנסת ה - 23 שהתקיים בשני למרץ 2020, הוקמה ממשלת אחדות המורכבת משתי המפלגות הגדולות שהן ״הליכוד״ בראשות בנימין נתניהו ו ״כחול לבן״ בראשותו של בני גנץ. הרכבת ממשלת האחדות על רקע התפשטות נגיף הקורונה, גרמה לשני המפלגות הגדולות, אשר מייצגות שני קצוות שונים של הציבור הישראלי על המפה הפוליטית, להקים קואליציה משותפת, ובכך להימנע מבחירות רביעיות, ולשלב כוחות לטובת התמודדות עם מצב החירום העולמי. לאור המחלוקות הרבות בקרב הציבור, ובלב הסערה האפידמיולוגית הכלכלית והפוליטית, מוצאת עצמה משטרת ישראל, כגוף האכיפה שמשמש קו ראשון מבחינת הממשק בין הממשלה לציבור. משטרת ישראל נאלצת להתמודד עם המצב המורכב שנוצר בחברה הישראלית תוך שמירה על שלום הציבור ובו זמנית שמירה על הסדר הציבורי, וזאת על רקע מחאות המוניות והנחיות בריאותיות שמשתנות בתדירות יום יומית ולעיתים אף שעתית. הרגישות החברתית השוררת בקרב הציבור הישראלי, מעצימה את ההשפעות של פעילות המשטרה על תפיסת הציבור, ומתבטאת בירידה משמעותית באמון הציבור בה, מה שמרעיף קשיים על משטרת ישראל לאכוף את החוק לנוכח היעדר שיתוף הפעולה הגובר בקרב הציבור. כלי התקשורת שלא ממעיטים בביקורת כלפיי המדיניות של השלטון ומדיי יום משדרים קטעי ווידאו אשר מרמזים על אכיפה בררנית מצד גורמיי האכיפה תוך העברת מסרים על קיומם של שיקולים פוליטיים בתהליך קבלת ההחלטות וביצוען, מעצימים את תחושת חוסר האמון בקרב הציבור, ובכך תורמים לחוסר שיתוף הפעולה מצד האזרחים ולאי הקפדה על הנחיות שלבסוף מהווים סכנה לבריאותם של כלל אזרחיי המדינה. לאור ההבנה כי שיתוף הפעולה מצד הציבור הוא גורם עיקרי להשפעה על יעילות עבודת המשטרה, לא ניתן להתעלם מהעובדה כי אמון הציבור בגורמיי אכיפת החוק הינו גורם בעל חשיבות עיקרית לשמירה על בריאותו ובטחונו של הציבור וליעילות עבודת המשטרה בשמירה על הסדר הציבורי (פרי, 2020).

מהתבוננות על התהליכים שמתרחשים כעת בקרב הציבור הישראלי נדמה כי ממשל, מדיה, וציבור הם שלושה מרכיבים בתוך מנגנון מחזורי בו כול אחד מהם משפיע ומושפע זה מזה. להבדיל משני המקרים הקודמים, ישראל של 2020 היא מדינה דמוקרטית שנחשבת בעיני רבים לאי של ליבראליות אירופאית בליבו של המזרח התיכון. על כן המשבר באמון הציבור בהנהגה שהוקמה בהליך דמוקרטי, לצד המשבר הפוליטי שנוצר כתוצאה משתי קבוצות בעלות אידיאליים שונים, שכוחם האלקטוראלי שווה פחות או יותר, מביאים את החברה הישראלית למשבר חברתי שמאיים על בריאות הציבור, אך בעיקר יוצר סדקים בחברה, שהסולידריות החברתית בה היא גורם היסטורי לעצם קיומה.

בפרספקטיבה השוואתית על שלושת המקרים הללו, למרות ההבדלים הנסיבתיים בין התקופות השונות, סוגי הממשל השונים, הבדליי האוכלוסיות והאזורים הגיאוגרפיים השונים, ניתן להצביע על קווי דימיון משותפים העולים מתוך יחסי הגומלין בין הציבור, המדיה, והשלטונות, בכול אחד מהמקרים הללו. ניתן לקבוע כי בשלושת המקרים ניכרת השפעתה של המדיה על אמון הציבור בשלטונות החוק, בגרמניה הנאצית שידורי התעמולה השפיעו על תפיסת הציבור הגרמני, שאימץ את ערכיי תורת הגזע, ונתן רוח גבית לשלטונות הנאצים בעת שפעלו בחוסר אנושיות ואלימות חייתית בלתי ניתנת לתפיסה בקרב האדם הסביר. במצרים, משטרו של מברכ פעל להשתקת הביקורת כלפיי הנהגתו תוך פגיעה בחופש הביטוי וסגירת ערוצי תקשורת בצורה כוחנית ולא מוסרית, מה שהעמיק את משבר האמון וליבה את רוח המחאות בקרב הציבור המיצרי, שלבסוף הצליח להדיח את משטרו של מוברכ. בישראל של 2020 על רקע מגפת הקורונה שמאיימת על בריאות הציבור והפילוג בעם על רקע המשבר הפוליטי, שבאים ליידי ביטוי בכול אמצעי התקשורת, יוצרים משבר אמון בקרב הציבור הישראלי, שגורם לחוסר שיתוף פעולה מצידו בעמידה במגבלות שקובעת הממשלה, ובכך מסכן את בריאות הציבור כולו ופוגע ביעילות המאמצים להורדת רמת התחלואה של הנגיף. מכאן ניתן ללמוד על הדומיננטיות של אמון הציבור כמרכיב משמעותי במנגנון ניהול המדינה. ותרומתם המשמעותית של כלי המדיה לשינוי תפיסות בקרב הציבור. מחד, הליברליזם בישראל וריבוי ערוצי התקשורת תורמים לחוסר האמון בקרב הציבור לנוכח הביקורת שנשמעת מכול תשדיר ובהתאם לאג׳נדה מסוימת של כול ערוץ, ומאידך, במקרה של גרמניה הנאצית, שליטה מוחלטת של שלטונות חשוכים ואלימים בערוצי המדיה, אמנם יצרה אמון בקרב הציבור, אך השתמשה בו לביצוע פשעים זוועתיים וקיום מלחמות הרסניות ועקובות מדם. על כן, מחקר זה מבקש לאמץ את המסקנה כי אמון הציבור הינו רכיב עיקרי לצורך קיום תקין של כול מדינה, ומכאן לנסות בעזרת הממצאים לתרום להבנת התהליך של הבניית אמון בקרב הציבור בעזרת כלים מעולם המדיה.

על תמונת המצב כיום בישראל ניתן ללמוד מדו״ח נתוני סקר שנערך על ידי חוקרים מטעם האוניברסיטה העברית, ובו נבדקה מידת האמון שנותן הציבור בעבודת המשטרה בתקופת מגפת הקורונה, זאת תוך השוואת השינוי שחל בעמדת הציבור מגל ההתפרצות הראשון של המגיפה, שפקד את ישראל במרץ 2020, לגל השני שהתפרץ בחודש ספטמבר של אותה השנה. הנתונים מצביעים על הרעה משמעותית ביחסים שבין המשטרה לציבור וזאת מכמה בחינות. עיקרי הדו״ח מצביעים על ירידה בעמדות הנוגעות לאופן בו המשטרה מתייחסת לאזרחים, כאשר חלה עלייה של כ 35% בעמדה כי פעילות המשטרה במסגרת אכיפת הנחיות הממשלה משפיעה לרעה כל היחסים בין המשטרה לציבור. ובמקביל, חלה ירידה של 21% בהגינות אותה מייחס הציבור לפעילות המשטרה בנושא אכיפת ההנחיות. כמו כן הנתונים מצביעים על תמונת מצב עגומה זאת מתוך פגיעה משמעותית שחלה בעמדות הציבור כלפיי המשטרה בכול המדדים. הנתון העיקרי שעולה מתוך ממצאי הדו״ח, ומהווה גורם עיקרי לביסוס הצורך שבביצוע מחקר זה, הוא הירידה המשמעותית בנכונות מצד הציבור לשתף פעולה עם המשטרה ולציית לחוק תחת משבר הקורונה. נתונים אלו מצביעים על רגישות מידת האמון שנותן הציבור במשטרה, אך בעיקר מראים עד כמה האמון קריטי ליעילות פעילותה של המשטרה בשמירה על ביטחון הציבור ובריאותו (פרי, 2020).

למדיה יש השפעה ממעלה ראשונה על תפיסת הציבור אודות הפעילות המשטרתית, ביכולתה להשפיע לטובה או לרעה על דעתו של האזרח על גורמי הממשל השונים. על כן נוצרת מערכת יחסים מורכבת בין צרכנות המדיה והגישה הציבורית כלפיי המשטרה. מרבית האינפורמציה אליה נחשף הציבור אודות פעילות המשטרה וחשיבותה מגיע מצפייה בתכנים המועברים בערוצי המדיה. על כן התפיסה שמתגבשת אצל הצופה אודות קורבנות, פושעים ומערכת אכיפת החוק מושפעת רבות מצפייה בתכנים המועברים במדיה. מרבית המחקרים מוצאים כי לרוב המשטרה מוצגת במדיה בצורה חיובית. לדוגמה בדרמות משטרה לרוב, הפשעים מפוענחים, הפושעים נתפסים ובסופו של דבר נכלאים. פרסומים בכלי התקשורת, כאשר מציגים פעילויות משטרה אפקטיביות לרוב יגרמו לצופה להאמין כי המשטרה פועלת ביעילות בעניין מיגור תופעות הפשיעה המוצגות בתוכן. האופן החיובי לרוב שבו מוצגת המשטרה במדיה נובעת בעיקר מאסטרטגיות פעולה אפקטיביות של יחסי ציבור משטרתיים. המצג של פעילות משטרתית יזומה יוצרת רושם שהמשטרה פועלת באפקטיביות כנגד הפעילות העבריינית (Dowler, 2007).

פרק 2- גישות תיאורטיות

בפרק זה אציג את הגישות התיאורטיות שישמשו כרקע לכול מהלך עריכת מחקר זה, תוך הפרדת הגורמים שמרכיבים את שאלת המחקר, וחלוקתם לשני תחומים, תחום חקר התקשורת והתחום הקרימינולוגי. מחקר זה מבקש לבחון את מידת ההשפעה של הסידרה הדוקומנטרית "כחולים", על אמון הציבור במשטרה. על כן המשתנים שברצוני לבחון הם "השפעות התקשורת" ו "אמון הציבור".

**רקע תאורתי בהיבט התקשורתי – תאוריית "קביעת סדר יום"**

בשנת 1972 במסגרת פרסום ממצאי מחקר שנערך מטעם אוניברסיטת צפון- קרולינה שבארצות הברית, הציגו לראשונה Donald Lewis Shaw ו Maxwell E. McCombs את תאוריית "קביעת סדר יום" המשויכת לגישת "ההשפעות החזקות המאוחרות", אשר השינוי העיקרי שחל בה מתאוריית "ההשפעות המוגבלות" מראה כי גם חיזוק עמדתו של אדם לגביי נושא מסוים, היא השפעה חזקה. בעיקרה של גישת "קביעת סדר היום" נמצאת הטענה כי הידיעות המסוקרות בתקשורת, משפיעות במידה רבה על סדר היום הציבורי בכך שמעלות נושאים מסוימים מתוך מגוון האינפורמציה הקיימת, שאלו נבחרים על פי שיקוליו והשקפותיו של כול אחד מערוצי התקשורת. גישה זו קובעת כי מידת השפעתה של התקשורת על סדר היום הציבורי תלויה בצורה רבה באופן בו מוצגות ומנוסחות הידיעות המפורסמות וזאת על ידיי שימוש ב "מסגור" ו"הבלטה". מסגור והבלטה הם כלים המשמשים עיתונאיים לנסח, ולהבליט נתונים מסוימים בידיעותיהם, באופן בו יהיו תואמות להשקפת עולמם, ובכך לגרום לצרכני הידיעות לפרש את המידע לכיוון אותו העיתונאי מכוון (Shaw, 1979).


להבדיל מהסיקור החדשותי שעוסק בעיקר באירועים אקטואליים ונקודתיים, סדרה דוקומנטרית יכולה לספק לצופה נקודת מבט רחבה יותר וממושכת יותר, על תהליכים, תוך צילום אותנטי של סיטואציות שקורות בזמן אמת. על פי תאוריית ״קביעת סדר יום״, הצורה בה משתקפת המשטרה ואופי פעילותה בסדרה שמבקש מחקר זה לבחון, תשפיע על תפיסת הצופה והתייחסותו לפעילות המשטרה ולדעותיו על הארגון באופן כללי. הסידרה ״כחולים״ היא תוצר של שיתוף פעולה בין זכיינית התקשורת קשת ודוברות המשטרה בה מוצגים השוטרים בצורה אותנטית תוך שילוב סיפורים אישיים שמטרתם ליצור תחושת הזדהות בקרב הצופים, ולהציג את המורכבות שבפעילות המשטרה, שבדרך כלל אינה באה ליידי ביטוי בסיקור החדשותי. כאשר מדובר בפעילות משטרתית סמויה שלרוב אינה מוכרת לאזרח הממוצע שלא חשוף לפעילויות אלו, השילוב בין הדוקומנטציה והאלמנט הבידורי שבסדרה, מעורר רגשות של הזדהות וסקרנות ויוצר פוטנציאל להשפעה על הצופה בכול הנוגע לדעותיו על מערכת אכיפת החוק. על כן על פי תאוריית ״קביעת סדר היום״, הסדרה ״כחולים״, בהתחשב באלמנטים הקיימים בה, תביא לאפקט חיובי בקרב הצופים בכול הנוגע לדעותיהם על המשטרה. מחקר זה יבחן האם הלכה למעשה, יצרה הסדרה אפקט שעולה בקנה אחד עם עיקרי תאוריית ״קביעת סדר היום״.

**רקע תאורתי בהיבט הקרימינולוגי- תאוריית ההוגנות והלגיטימיות**

בכדיי לבסס תשתית תאורטית שתצדיק את עריכת המחקר, יש להתייחס לא רק להיבט ההשפעה של הסידרה על הציבור בהיבט התקשורתי, אלא לקשור את הממצאים הללו לתאוריה מתחום הקרימינולוגיה בעזרתה ניתן יהיה להבין על חשיבות תפיסת הציבור כמרכיב לייעול עבודת המשטרה.

טום טיילר, נחשב לאחד החוקרים הבולטים בתחום חקר הפשיעה. גישת ההוגנות והלגיטימיות אותה הגה טיילר עוסקת בחשיבות תפיסת הציבור כלפיי עבודת המשטרה כבסיס לאפקטיביות פעילותה לאכיפת החוק ושמירה על הסדר הציבורי. מחקרים רבים מתחום הקרימינולוגיה עוסקים בשאלה מהם המרכיבים שמשפיעים על מידת הלגיטימיות אותה מייחס האזרח לשלטון החוק ומוסדותיו, אך המשותף לכולם הוא החשיבות המיוחסת לאמון הציבור כגורם עיקרי לשיתוף פעולה עם גורמי האכיפה (Tyler, 1993). אחד מהמודלים אותם מציע טיילר כחלק מגישת ההוגנות והלגיטימיות הוא מודל ״הוגנות בהליכים״, על פי מודל זה מידת הלגיטימיות אותה מייחס הפרט לעבודת המשטרה היא תוצר של מידת ההוגנות בה לדעתו השוטרים מבצעים את עבודתם. על פי טיילר ישנם ארבעה מרכיבים עיקריים להוגנות״, הראשון הוא מידת הכבוד אותה מפגין השוטר כלפיי אזרח באינטראקציה שביניהם, השני הוא המידה בה השוטר קשוב, ומאפשר לאזרח להתבטא, המרכיב השלישי הוא הניטרליות והשקיפות של פעולות המשטרה שמצביעה על היעדר שיקולים לא ענייניים ונכונות לקבלת ביקורת, והרביעי הוא מידת ההוגנות העולה מהכוונות שמניעות את פעולות האכיפה (sunshine, 2003).

על פי מודל ״הוגנות ההליכים״ ניתן לומר כי סידרה דוקומנטרית אשר מתעדת את פעילות המשטרה בזמן אמת ובפרט מציגה פעילויות מתוך אגף המודיעין של המשטרה שבדרך כלל מתנהלות בסמיות, מספקות לצופה שקיפות שיש בה בכדיי לבסס את מידת ההוגנות אותה מייחס האזרח לפעילות המשטרה. כמו כן בפרספקטיבה רחבה יותר, ההבנה כי תפיסת הציבור היא גורם עיקרי לביסוס לגיטימציה ולהבניית האמון במערכת אכיפת החוק, מצביעה על חשיבותה של התקשורת שמהווה כלי בעל השפעה על תפיסות הציבור ועיצוב דעותיהם. תשתית תאורתי זו מצביעה על חשיבותם של מחקרים הבודקים את השפעות התכנים המועברים בכלי התקשורת, ובפרט כאשר התכנים עוסקים בפעילות משטרתית, שכן הבנת ההשפעה שלהם על הצופים, תייעל את פעילות המשטרה בנושא הגברת האמון בה מצד הציבור.

פרק 3- סקירה ספרותית

פרק זה יעסוק בסקירת הספרות העוסקת בתחום היחסים בין ממשל ציבור ומדיה. לאחר ההבנה כי אמון הציבור הוא גורם עיקרי לקיום ממשל תקין, פרק זה יכלול מחקרים שיתרמו להבנת היחסים שבין כלי התקשורת לשלטון ומוסדותיו, ובחלקו השני יתמקד בדוגמאות מתחום המחקר העוסקים בהשפעת המדיה על תפיסת הציבור ובפרט על מידת האמון במוסדות המדינה. החלק השלישי של פרק הסקירה הספרותית יוקדש לסקירת מחקרים שבחנו את מידת ההשפעה של סדרות משטרה על תפיסת הציבור ומידת האמון בגורמיי אכיפת החוק. שלושת היחסים על פיהם יחולק הפרק הם: שלטון ומדיה, מדיה ואמון הציבור, השפעת סדרות משטרה על תפיסת הציבור.

**יחסיי שלטון ומדיה**

כלי התקשורת הם מקור עיקרי לצריכת מידע בחיי היום יום בחברה המודרנית, זה הופך אותם למרכיב חשוב המשפיע על תפיסת המציאות בקרב הצרכנים. הפוטנציאל להשפעה על דעות הציבור הקיים בכלי התקשורת, הופך אותם למרכיב חשוב בעיצוב עמדות הציבור כלפיי שלטון המדינה ומוסדותיו. תחום התקשורת הפוליטית מעלה תאוריות שונות לניתוח יחסיי שלטון ומדיה. מחקרים שנערכו בתחום התקשורת החדשותית, מצאו כי כול ערוץ מסקר אירועים וידיעות בצורה שונה מתוך אידיאולוגיות שונות ועל פי השקפת עולמו ועמדותיו, ובכך מעצימים את קיטוב הדעות בקרב ציבור הצופים (Arceneaux, 2012 ;Tworzecki, 2012 ).

מחקר שהתפרסם מטעם אוניברסיטת ורוצלב שבפולין, בחן את התהליכים שחלו באירופה בעידן הפוסט- קומוניסטי במהלך 25 השנים שלאחר נפילת השלטון הקומוניסטי. הרעיון המרכזי של המחקר הוא שניתן ללמוד רבות על המדינה תוך התבוננות במאפייני המדיה בה. על פי החוקרים, התקשורת היא תחום שנמצא תמיד בתנועה ובהתפתחות, אך מהירות מערכי המדיה תלויה באלמנטים חיצוניים שעלולים להאט את התפתחותם. על פי המחקר, מערכי מדיה הם תוצר של אינטראקציה בין השורשים ההיסטוריים של המדינה, פוליטיקה ותרבות פוליטית, התפתחות כלכלית, בעלי תאגידי התקשורת, תרבות עיתונאיים, תרבות חברתית, מעמד האזרח במדינה, והגישה לטכנולוגיות חדישות ומידת שילובם במערכי המדיה. שיטת המחקר שילבה שימוש בנתונים אמפיריים אודות מערכיי מדיה של 21 המדינות שנדגמו תוך שילוב תוכן מהספרות המחקרית הקיימת. ממצאי המחקר הראו כי כול אחת מ 21 המדינות שנדגמו נמצאת בשלב אחר של דמוקרטיזציה, כמו גם מאפייני המדיה בכול מדינה ששונים ופועלים במודלים ייחודים למדינה הנדגמת ובהתאם לשלב בו המדינה נמצאת בתהליך הפוליטיזציה של השלטונות. המחקר מראה כיצד מידת הפלורליזם ואופי התכנים המפורסמים במערכי המדיה משקפים את אופי השלטון במדינה , ומצביעה על הפוליטיזציה בתקשורת כתוצר של שליטת המנהיגים בה לצורכי צבירת כוח פוליטי. הממצאים הללו מלמדים על מערכת היחסים בין השלטון ומוסדותיו למדיה, ועל האופן בו המדיה משפיעה על יציבותו ויעילותו כמו גם על ביסוס כוחה של ההנהגה (Dobek-Ostrowska, 25).

כמו השלטון כך גם המשטרה כארגון ממשלתי האמון על אכיפת החוק והסדר הציבור, זקוק לאמון הציבור בו בכדיי לממש את תכליתו. ממצאיו של מחקר שנערך באצות הברית ובחן את התמורות שחלו במערכי משטרת שיקגו מלמד על היחסים בין משטרה לתקשורת. הממצאים מראים כי התמורות הטכנולוגיות שחלו בכלי התקשורת בשנות ה 60 של המאה ה- 19, אילצו את גורמיי אכיפת החוק ברחבי העולם להתמודד עם אתגרים מסוג שלא הכירו. בשנת 1969 הוועידה למיגור פשיעה בארצות הברית, הסבירה שאנשיי המשטרה שהיו רגילים לעבוד בצוותים של שניים עד שלושה אנשים, מעולם לא קיבלו כחלק מהכשרתם כלים התנהגותיים שיכולים לסייע להם להתמודד עם כלי תקשורת המונית. זה בעיקר מה שהביא לריבוי פרסומים בהם נצפו גורמי אכיפת החוק מתנהגים בצורה בלתי הולמת, ולעיתים אף גזענית, מה שפגע באמון הציבור כלפיי מערכת אכיפת החוק והממסד ולעיתים גרם למחאות חברתיות ברחבי ארצות הברית (Geller, 1994). ההבנה אודות חשיבותה של התקשורת על תפיסת הציבור, הביאה מוסדות מדיניים ברחבי העולם לאמץ פרקטיקות פנים ארגוניות לניהול היחסים בין הארגון לכלי התקשורת. מוסדות ממשלתיים רבים הקימו מערכיי דוברות, שמורכבים מגורמים מיומנים ומקצועיים שתפקידם לנהל את הממשק בין הארגון לכלי התקשורת. כחלק מהשינויים שחלו בפרקטיקות השיטור והתאפיינו בדגש על ייחסי קהילה משטרה ושיטור קהילתי, ניתנה חשיבות עליונה לקיום מערכת יחסים בין הארגון לכליי התקשורת, מה שהיווה בסיס להקמת מערכי דוברות משטרתיים שזו היא עיקר מטרתם (Ziembo-Vogl,1998).

דו״ח המציג מסקנות מחקר שנערך עבור ממשלת ארצות הברית, בחן את יעילות הגישות השונות לממשק עם כליי תקשורת המיושמות על ידי משטרות בארצות הברית. הדו״ח שפורסם בשנת 2002 דגם מספר תחנות משטרה שנבחרו לאחר שכלול נתוני סקרים שנערכו בקרב שוטרים בתחנות שהיוו אינדיקציה לגישה של שוטרי התחנה כלפיי יחסים מול תקשורת. המדגם בדק את יעילות הגישה לכלי תקשורת המיושמת בתחנות הנדגמות, תוך בחינת אופי סיקור פעילותם, נתוני דעת קהל ותדמית השוטרים כפי שהיא נתפשת בנייני הציבור באותו תא השטח. מממצאי המחקר עולה כי רמת הפשיעה האזורית כשלעצמה איננה קובעת את תדמית המשטרה בעיני הציבור. כמו כן נמצא כי תחנות בהן יש דובר ארגוני שאמון על ההתנהלות מול כלי התקשורת, לא בהכרח יתרום לשיפור תדמית השוטרים בעיניי הציבור. תחנות משטרה אשר מעודדות שוטרים מכלל המגזרים לנהל מגעים עם כלי תקשורת, זוכות לתדמית חיובית יותר בקרב הציבור (Lovell, 2001). מחקר זה מראה על החשיבות של היחסים בין המשטרה לכלי התקשורת, שכן ניתן לראות כי שיתוף פעולה אפקטיבי ביניהם תורם משמעותית לאמון הציבור. כמו כן הממצאים מצביעים על החשיבות של ביצוע מחקרים הבוחנים את יעילות הגישות בתחנות השונות, שכן כאשר הגישה אינה מביאה לשינויים בתדמית המשטרה, במקרה הטוב היא מהווה ניצול לא יעיל של משאבים ובמקרה הגרוע אף יכולה לסב נזק לתדמית המשטרה ולפגיעה באמון הציבור.

**השפעות המדיה על אמון הציבור**

ההנחה הרווחת בתחום פרקטיקות השיטור המיושמות בשנים האחרונות היא שלכלי התקשורת יש תפקיד מהותי לביסוס אמון בקרב הציבור כלפיי עבודת המשטרה. הקשר הזה עולה ממחקרים רבים שנעשו בתחום חקר מדעי הפשיעה כמו גם מדעי התקשורת. בחלק זה של פרק הסקירה אציג ממצאים שעלו מכמה מחקרים שנערכו בעת האחרונה. בשנת 1997 התפרם מחקר שנערך בארצות הברית ובחן את השפעת האירועים שזכו לכיסוי תקשורתי רחב בהם המשטרה פעלה תוך שימוש בכוח מופרז על האוכלוסייה בתחום מסגרת של אותה הקהילה, ודעת הקהל הכלל ארצית סביב אותו האירוע ובשני נקודות זמן, אחת בסמיכות לאירוע עצמו והשנייה לאחר זמן ממושך כשלאחריו. ממצאי המחקר הצביעו על פגיעה בתדמית המשטרה וחיזוק עמדות שליליות בקרב הציבור כלפיה, אך עם זאת עולה כי עם הזמן נצפתה עלייה מחודשת של מידת האמון עד לשיקומה המלא. כמו כן הממצאים מצביעים על הבדלים בין מגזרים, נמצא כי בקרב אוכלוסיות מיעוטים כדוגמת הקהילה האפרו- אמריקאית והלטינית אפקט הפגיע באמון הוא משמעותי יותר ותהליך השיקום נמשך זמן ממושך יותר (Tuch, 1997).

על מידת השפעתה של התקשורת ניתן ללמוד ממחקר שעסק ביחסים שבין התקשורת למשטרה בין השנים 1998 ו 2007, בתקופה של האינתיפאדה השנייה והעת שקדמה לה, בהן הציבור הישראלי היה נתון תחת מתקפות טרור בתדירות גבוהה שהביאו לקורבנות רבים בעורף הישראלי. המחקר כלל סקירה של ידיעות תקשורתיות משלושה אפיקי תקשורת מרכזיים, תוך בחינת האופן בו מוצגת בהם המשטרה והשפעותיהם. ממצאי המחקר מראים כי הסיקור החיובי של פעילות המשטרה היה משמעותית גבוהה יותר בתקופה בה האיום הביטחוני היה משמעותי יותר מבחינת תדירות הפיגועים. כמו כן המחקר מצביע על ירידה במידת הסיקור החיובי בהתאמה לירידה בכמות פיגועיי הטרור בתקופה שקדמה לאינתיפאדה השנייה. הממצאים מצביעים על האופן בו הצגתה של המשטרה בצורה חיובית ולעיתים אף הרואית בשיאה של האינתיפאדה העלתה משמעותית את מידת אמון הציבור במשטרה, לעומת הירידה בסיקור האוהד והעלייה בכמות הסיקור הביקורתי בייחס לעבודת המשטרה שמאפיינת את תקופת הרגיעה שקדמה לאינתיפאדה (Sela- Shayovitz, 2014). מהממצאים הללו ניתן ללמוד על תפקידה החשוב של המדיה בחיזוק הסולידריות החברתית בתקופות של משבר, ובפרט על יכולת השפעתה על אמון הציבור במשטרה שנמצאת בקו הראשון בהתמודדות מול איומים על בטחון הציבור הישראלי. ממצאים אלו הם בעליי חשיבות עליונה לנוכח מאפייני התקופה הנוכחית של ישראל 2020. ישראל כמו שאר מדינות העולם, מתמודדת עם ניסיונות לבלימת נגיף הקורונה ובמקביל עם משבר חברתי ופוליטי שפוקד את החברה הישראלית, הממצאים של מחקר זה מציגים את מידת האחריות הגדולה שיש לכלי התקשורת בהבניית הסולידאריות החברתית הנדרשת בכדיי לצלוח את המשבר הנוכחי.

**השפעת סדרות משטרה על תפיסת הציבור**

לצד הסיקור התקשורתי של פעילות המשטרה בפן האקטואלי, סדרות משטרה הם צורה נוספת בה הציבור נחשף לתכנים משטרתיים תוך שילוב אלמנטים בידוריים שאינם קיימים בסיקור החדשותי. למרות העובדה שהתוכן בסדרות הוא לא בהכרח ריאליסטי, ולרוב הן תוצר של בימוי ועריכה, עדיין עבור רוב הציבור שאינו חשוף לפעילות של גורמיי אכיפת החוק בשגרת יומו, סדרות המשטרה הן אחת מהדרכים היחידות להבניית תפיסתו לגביי המשטרה. מחקר שהתפרסם בשנת 2013 בארצות הברית, בחן את ההשפעה של סדרת הדרמה המשטרתית CSI, שעלתה לאוויר בשנת 2000, על תפיסת הצופים. במרכז הסידרה הוצגה עבודת חוקרי הזיהוי הפלילי, תוך שילוב אלמנטים מעולם המדע הפורנזי וזכתה לפופולריות רבה בקרב הציבור האמריקאי. שיטת המחקר כללה ניתוח סקרים שבדקו את תפיסת המשיבים על עבודת הזיהוי הפלילי, תוך בדיקת הרגליי הצפייה שלהם בסדרות טלוויזיה ובפרט CSI. ממצאי המחקר קבעו שאנשים אשר צופים בסדרות פשע הם בעלי פוטנציאל גבוהה יותר לתפוס את פעילות המשטרה בסדרה כתואמת למציאות ומעשירה, ובמיוחד כאשר מדובר בסדרות שעוסקות במדע פורנזי בפן הפלילי (Hayes, 2013).

מחקר שנערך מטעם אוניברסיטת באטלר באינדיאנה שבארה״ב, ניתח באמצעות משובים לסקר שנערך בקרב אוכלוסיית הסטודנטים באוניברסיטה את האופן בו משפיעים הרגליי הצפייה של המשתתפים בסדרות משטרה על תפיסתם על פעילותם של גורמי אכיפת חוק. ממצאי המחקר הצביעו על הקשר החיובי בין צפייה בסדרות פשע למידת האמון בגורמיי אכיפת חוק, כך שככול שעולה כמות הצפייה בסדרות פשע מידת האמון בקרב הצופה כלפיי המשטרה. כמו כן נמצא קשר חיובי בהשפעת הצפייה בסדרות פשע להגברת האמון כלפיי כלל מערכת אכיפת החוק. נמצא כי אלו הצופים ביותר סדרות פשע, מסכימים פחות עם הטענה כי כול אדם המבצע פשע בסוף ייתפס ויעמוד לדין. כמו כן אלו הצופים ביותר סדרות פשע מסכימים פחות עם הטענה כי כול אדם המבצע עבירה הוא עבריין בהגדרתו (Hogan, 2019). יש בממצאים הללו בכדיי לחזק את הצורך לביצוע המחקר הנוכחי, שכן הם מצביעים על היעילות של סדרות המשטרה בהגברת האמון בקרב הציבור במערכת אכיפת החוק, ובפרט אמון הציבור במשטרת ישראל.

פרק 4 – שיטת המחקר

על מנת לייעל את פעילות המשטרה במישור התקשורתי, עלינו לבחון את ההשפעות של התכנים העוסקים במשטרה על הציבור, ועל האופן בו הם מעצבים את דעתו על עבודת המשטרה. כחלק מהשאיפה לייעל ולשפר את פעילות המשטרה בנושא שיפור תדמיתה בעייני הציבור, יש לקיים מנגנון סדור, שמטרתו העיקרית היא, חקר השפעת התוכן הנבדק על הצופה, תוך הפקת לקחים מן הממצאים, ויישומם בתהליך יצירת התכנים הבאים בהם לוקחת המשטרה חלק פעיל בעשייה. מחקר זה יתמקד באחת מסדרות המשטרה ויעסוק בשאלה, "*כיצד השפיעה הסדרה "כחולים" על אמון הציבור במשטרה?".* מטרת המחקר היא לבחון את השפעותיה של סדרת המשטרה הדוקומנטרית "כחולים", על אמון הציבור במשטרה, ולנסות לשפוך אור על המרכיבים שגרמו להשפעה, אם הייתה כזו, ובכך לתרום במידה מסוימת לתהליך הפקת הלקחים עבור המשטרה. מחקר זה יחלק את שאלת המחקר לשני מרכיבים עיקריים, הראשון הוא "האם השפיעה הסידרה כחולים על אמון הציבור במשטרה?" ו, "מדוע היא השפיע על אמון הציבור במשטרה?".

על מנת לשקף את תמונת המצב המדויקת ביותר, מחקר זה מורכב משני סוגים, איכותני וכמותני. החלק הכמותי יהווה אינדיקטור לבחינת השינוי שחל באמון הציבור כלפיי המשטרה לאחר שידור הסידרה, והשלב האיכותני ישפוך אור על הגורמים הייחודיים שהיוו כמרכיבים עיקריים להשפעה זו. חלקו הכמותי של המחקר יכלול את כמות קורות החיים שהוגשו באתר משטרת ישראל לתפקידי השטח. מחקרים שנעשו בתחום הקרימינולוגיה מצביעים על הקשר ההדוק בין מידת אמון הציבור במשטרה, לנכונותו לקחת חלק בפעילותם של גורמיי אכיפת החוק (Tyler, 2008 ; Bradfor, 2010a). הגשת קורות חיים היא ביטי של הבאת נכונות לקחת חלק פעיל בעבודת המשטרה, שינויים בכמות קורות החיים יכולים להצביע על תנודות באמון הציבור לטובה או לרעה. לצורך ביצוע הדגימה הכמותית, נותחו נתוני דו״ח פירוט קורות חיים שהוגשו באתר משטרת ישראל לכלל תפקידי השטח בין השנים 2015 ל 2017. הדו״ח הינו פנים משטרתי, אותו הפיקו גורמים מלשכת הגיוס במשטרת ישראל, האמונים על מאגרי המידע והאנליזה של אתר משטרת ישראל. הדו״ח עצמו הינו דו״ח סודי המכיל פרטים אישיים של מועמדים לגיוס על כן לא ניתן להעבירו ממערכת המחשוב המשטרתית למערכת אזרחית, על כן הוא איננו יצורף כנספח לעבודה זו, אך ניתן להציגו למי מהמבקשים ולאחר אישור של גורמי המשטרה הרלוונטיים. על מנת למקד את הממצאים שיטת הדגימה התחלקה ל 3 תקופות שונות תוך התמקדות בכמות קורות החיים שהוגשו לתפקידי השטח במחוז תל אביב (כלל החומרים התיעודיים שהרכיבו את הסידרה ״כחולים״ צולמו במחוז תל אביב). באופן זה ניתן יהיה לבחון את השינויים שחלו בכמות קורות החיים שהוגשו, ועל פיהם לשקף את התנודות שחלו בנכונות הציבור לקחת חלק פעיל בעבודת המשטרה. הפרק הראשון של הסידרה ״כחולים״ שודר בתאריך ה 28 לספטמבר 2016, הפרק האחרון בסדרה שודר בתאריך ה 22 לאוקטובר 2016, על כן לצורך הדגימה נבחנה התקופה שבין ה 1 לאוקטובר 2016 ל 31 לדצמבר 2016, כתקופה בה הסידרה הייתה גורם משפיע על נכונות הציבור לשתף פעולה עם המשטרה. לעניין שתי התקופות הנוספות, על מנת לצמצם את גורמי ההשפעה הנוספים, נדגמו אותם התקופות מבחינת חודשי השנה, כאשר ההבדל הוא בין השנים בלבד. התקופה שתייצג את עמדת הציבור לפניי שידור הסידרה היא בין התאריכים ה 1 לינואר 2016 ל 31 ליוני 2016. הדגימה של התקופה שאחריי שידור הסידרה תתמקד בנתונים בין התאריכים ה 1 לינואר 2017 ל 31 ליוני 2017. על מנת להגיע לממצאים שיאפשרו לבצע השוואה בין התקופות, יחושב הממוצע החודשי של קורות החיים שהוגשו לתפקידי שטח במחוז תל אביב בכול אחת מהתקופות שנדגמו. ההתאמה בין חודשי המדגם בתקופות שלפניי ואחריי שידור הסידרה, תצמצם את אפשרויות ה התהייה של הנתונים על ידי מאפיינים תקופתיים כמו (סיום בגרויות, מחזורי שחרור מהצבא וכו׳). דגימת התקופה הממוקדת של שידור הסידרה, כמו גם הבחירה במחוז תל אביב כמדגם מייצג, מצמצמים את אפשרויות ההשפעה של קמפיינים נוספים אותם יזמה המשטרה לצורך העלאת כמויות המתגייסים שהתקיימו לסירוגין במהלך השנים הללו.

החלק האיכותני יצביע על ממצאים העולים מתוך ניתוח תמטי של תגובות על סרטונים שפורסמו בדף הפייסבוק של הסדרה "כחולים". על מנת לשמור עד כמה שאפשר על מידת האקראיות בבחירת התגובות שישמשו כמדגם, נעשה שימוש בכליי סינון מובנים הקיימים בפלטפורמת פייסבוק. תחילה, מתוך דף הפייסבוק של הסדרה, שמכיל מגוון פרסומים מסוגים שונים (תמונות, סרטונים, שיתופים, מלל בלבד, סקרים, וכו'), על מנת למקד ולהגדיר גבולות גזרה למדגם, הוחלט כי בחירת התגובות תהייה מתוך הפוסטים שכללו סרטונים בלבד. מתוך 41 הסרטונים שבעמוד, התגובות שנבחרו לצורך עריכת מחקר זה, נלקחו מ 15 הסרטונים בעליי כמות הצפיות הגדולה ביותר נכון למועד הדגימה. מכול אחד מהסרטונים נבחרו שלושת התגובות שהוצגו כתגובות בעלות העניין הרב ביותר (לא כולל תגובות שסווגו כבעלות עניין על רקע חברות משותפת עם הפרופיל ממנו בוצעה הדגימה. כמו כן לא נכללו תגובות שהכילו פנייה אישית לחבר מתויג או תגובות לא ענייניות ולא מובנות) ועל פי סדר שקבע כלי מיון התגובות של פייסבוק. ממצאי המחקר הם תוצר של המוטיבים החוזרים העולים מתוך ניתוח תמאטי של התגובות אשר נבחרו לשמש כמדגם, בשילוב עם השינוי שחל בכמות קורות החיים שהוגשו באתר משטרת ישראל.

פרק 5 – ממצאים

פרק זה יוקדש להבאת הממצאים שעלו מביצוע המחקר, תוך חלוקתם לשתי קבוצות. הראשונה היא המאפיינים הכמותיים, באמצעותם תיבחן מידת השפעתה של הסידרה "כחולים" על אמון הציבור במשטרה. הקבוצה השנייה תכיל ממצאים איכותניים בעזרתם ניתן יהיה למקד את מסקנות המחקר, תוך איתור המרכיבים הייחודיים של הסידרה "כחולים" אשר היוו בסיס להשפעתה, כפי שתימצא כזו בשלב הניתוח הכמותי של ביצוע המחקר.

**חלק א' – ממצאי מדגם כמותני**

|  |  |  |  |
| --- | --- | --- | --- |
| העת הנבחנת | תקופת הדגימה | סך קו"ח לתפקידי שטח במחוז תל אביב | ממוצע קו"ח חודשי לאותה תקופה |
| טרם שידור הסדרה "כחולים" | **01 לינואר 2016 –**  **01 ליולי 2016** | **1272** | **212** |
| במהלך שידור הסדרה "כחולים" | **01 לאוקטובר 2016–**  **01 לינואר 2017** | **788** | **262.67** |
| לאחר שידור הסדרה "כחולים" | **01 לינואר 2017 –**  **01 ליולי 2017** | **1328** | **221** |

תחילה נציג את הנתונים שעלו מן המדגם, תוך חלוקה לתקופות הנדגמות בטבלה.

מנתוני קו"ח שהוגשו באתר משטרת ישראל לתפקידי שטח במחוז תל אביב, ניתן להסיק מספר נקודות חשובות. ראשית ניתן לראות עלייה משמעותית של כ 24% בממוצע החודשי של כמות קו"ח שהוגשו בתקופת שידור הסדרה "כחולים", בהשוואה לתקופה שלפניי שידור הסדרה. העלייה החדה בכמות קורות החיים שהוגשו, לצד העובדה שתקופת הדגימה התמקדה בחודשים הספציפיים בהם שודרה הסדרה, מלמדים על ההשפעה המיידית של הסדרה על נכונות הציבור לקחת חלק פעיל בפעילות המשטרה. על כן, אנו יכולים להסיק כי לשידור הסדרה היה חלק משמעותי בעלייה באמון הציבור באותה העת. נתון נוסף שעולה מהממצאים מצביע על ירידה בכמות קורות החיים בתקופה שלאחר שידור הסדרה. לאחר שידור הסדרה חלה ירידה של כ 15.8% בכמות קורות החיים, מה שמחזק את ההנחה כי לשידור הסדרה היה תפקיד משמעותי בעלייה באמון הציבור שנצפתה בתקופת שידורה. כמו כן מהשוואת התקופה שקדמה לשידור הסדרה, והתקופה שלאחר שידורה, ניתן לראות, כי למרות הירידה שחלה מיד עם סיום שידור הסדרה בכמות קורות החיים, עדיין נשמר פער מסוים, שיכול ללמד על השפעה קטנה, אך חשובה לצורך הבנת השפעתה החיובית, לטווח הארוך. הממצאים הללו מצביעים על ההשפעה החיובית של הסדרה על אמון הציבור במשטרה.

**חלק ב' – ממצאי המחקר האיכותני**

חלק זה של פרק הממצאים יציג את התמות העולות מניתוח תגובות שנבחרו בצורה אקראית, מתוך דף הסדרה ״כחולים״ בפייסבוק. ממצאי הניתוח התמטי, יתרמו להבנת המאפיינים הייחודיים של הסדרה ״כחולים״, שבזכותם הפכה הסדרה לבעלת השפעה חיובית על אמון הציבור במשטרה, כפי שעלה מממצאי המדגם הכמותי. לצד כול תגובה מצוטטת יש את מספרה, בעזרתו ניתן לאתר את התגובה בצילומי המסך שנלקחו מדף הפייסבוק של הסדרה, ונמצאים בפרק הנספחים.

תמה 1 - מידת הספקנות, ככלי לאפיון "מסגור" ו "הבלטה" בתוכן

הסדרה "כחולים" כסדרה דוקומנטרית, מציגה את פעילות המשטרה כפי שהיא מתרחשת במציאות. על כן, אין וודאות על כך שהאופן בו מוצגת פעילות המשטרה בסדרה, תתקבל כחיובית בקרב הצופים, שכן הם לא חשופים בדרך כלל לפעילויות משטרתית, על אחת כמה וכמה כאשר מדובר בתיעוד פעילויות מנקודת מבטו של השוטר. על כן תחילה עלינו להבין כיצד בעייני הצופה, נראית הפעילות המשטרתית שמתועדת בסדרה. את התמה הראשונה ניתן לשייך לתאוריית "קביעת סדר יום" וממנה ניתן ללמוד על האופן בו הסדרה מציגה את המשטרה, עולה דווקא מניתוח התגובות השליליות כלפיי הסדרה. רוב התגובות השליליות שנדגמו במחקר זה, עוסקות בהטלת ספק מצד הכותבים בדבר אמיתות התכנים בסדרה, בכול הנוגע לפעילות המשטרה, כפי שהיא מוצגת בסדרה. הטענה שחוזרת מספר פעמים היא כי הפעילות המתועדת היא שקרית ולא תואמת למציאות. טענה זו מצביעה על כך שפעילות המשטרה בסדרה מוצגת ומתקבלת כחיובית מצד הצופים, כיוון שרוב התגובות השליליות אינן ענייניות או ביקורתיות כלפיי פעילותה של המשטרה בסדרה, אלא בעיקר מביעות את אי ההתאמה שבין תפיסתו של הכותב, לאופן בו מוצגת המשטרה בסדרה. לדוגמה, אחת התגובות שנרשמו על סרטון שפורסם בדף הסדרה, ומציג חלק מתוך פרק העוסק בלכידת פדופיל נכתב כך:

* **"ככה נראה שמשטרת ישראל עורכת קליפ... מעט מאוד קשר למציאות והכי חשוב גם כשהם סוף סוף תופסים מישהו הפרקליטות תדאג לסדר לו עיסקת טיעון מקלה כי הם פשוט חבורה של חלאות שכול מה שמעניין אותם זה כמה שפחות לעבוד קשה" (תגובה 1.1).**
* "על המסך המשטרה מככבת בגדול. לצערי במציאות זה לא נכון." (תגובה 14.2).
* "חחח מול מצלמות אתם משחקים אותה צדיקים אם לא היה מצלמות שתי השוטרים האלה היו נותנים לה מכות רצח ןמוצאין סיבה לעצור אותה" (תגובה 3.2).
* "חרטא זה שחקנים" (תגובה 6.3).

**תמה 2- דמויות וסיפורים אישיים מעוררים עניין ורגש בקרב הצופים**

הסדרה "כחולים", לצד הפעילויות המשטרתיות שמתועדת בה, מתמקדת גם במספר סיפורים אישיים של שוטרים ממגזריי השירות השונים. תמא זו, מצביעה על חיבור רגשי שנוצר מצד הצופים כלפיי הדמויות המככבות בסדרה כתוצאה מהסיפורים האישיים המוצגים בה. גם את התמה הזו ניתן לייחס לתאוריית "קביעת סדר יום", שכן האופן בו מוצגת המשטרה והדמויות שמשתתפות בסדרה, משפיע על תפיסת הצופים כלפיי המשטרה שמתעצבת בהתאם להתרשמותו מהתוכן אליו נחשף במהלך צפייה בסדרה. מניתוח התגובות עולה כי הסיפורים האישיים שמסופרים בסדרה, גורמים להתייחסות חיובית מצד הצופים, תוך יצירת חיבור רגשי לדמויות מתוך הסדרה. ניתן לראות מספר דוגמאות לכך בכמה תגובות:

* **"עשיתם שרות מעולה למשטרת ישראל!!!!! כול הכבוד.... השבוע נסענו עם הילדים ליום כיף בתל אביב וכול מה שהם רצו זה לראות את מאיה הבלשית!!!!" (תגובה 9.1).**
* **"כל הכבוד לך עוד זבל זרקת לסורג ובריח אשר מפיצים רעלים לילדים שלנו... פשוט עצרה את המוות של הילדים שלנו שהם צעירים." (תגובה 8.3).**
* **"כול הכבוד לך... בזמן שצעדת אל העבריין אני בעצמי חששתי והלב שלי דפק במהירות" (תגובה 12.2).**

שתי התמות הללו, מלמדות על האופן בו מוצגת המשטרה בסדרה, ניתן לומר כי השילוב של האור החיובי בו מוצגת המשטרה, יחד עם האלמנטים האישיים שמביאים איתם גיבורי התוכנית, מעבירים מסר חיובי לצופה, שלבסוף יוצר פוטנציאל לשיפור תדמית המשטרה בעייני הציבור ובכך גם יכול להעצים את האמון בה. ממצאים אלו מחדדים את המאפיינים התקשורתיים בהם טמון הפוטנציאל הרב ביותר לעיצוב דעת הקהל בכול הנוגע לתדמית המשטרה. לצד המסקנות הללו, מניתוח התגובות בעמוד הסדרה, עולות מספר נקודות שיש בהן בכדיי להצביע על תמורות נוספות אותן ניתן לשייך לתאוריות מתחום הקרימינולוגיה, ובעזרתן להרכיב תמונה רחבה על מכלול האלמנטים שתרמו להעצמת השפעתה של הסדרה "כחולים".

**תמא 3- שקיפות יוצרת לגיטימיות**

מתוך ניתוח התגובות, ניתן לזהות כיצד הפעילות המשטרתית שמוצגת בסדרה בתצורה דוקומנטרית, חושפת את הצופים בפעם הראשונה לאלמנטים המרכיבים את פעילות האכיפה, מה שיוצר התעניינות בקרב הצופים שאף מתבטאת בהגברת ביטחונם האישי. מהממצאים שעולים כתוצאה מהניתוח התמאטי לתגובות, ניתן לזהות מספר עקרונות מתוך תאוריית "ההליך ההוגן" כפי שקבע אותם טיילר. האור החיובי שבו מוצגת המשטרה בסדרה בא ליידי ביטוי גם בהיבטים מקצועיים, ערכיים והתנהגותיים, אליהם נחשף הצופה בתצורה של תכנים תיעודיים בעליי מאפיינים של שקיפות. על כן ניתן לראות כיצד שקיפות זו יחד עם ההוגנות העולה מהאינטראקציות של הדמויות בסדרה עם גורמים נוספים, יוצרים אפקט חיובי על הצופים שמתבטא באמירות שיש בהן בכדיי לתת רוח גבית לשוטרים ובכך מלמדים על מידת הלגיטימיות אותה הם מייחסים כתוצאה מצפייה בסדרה. ניתן לראות זאת בכמה תגובות שונות:

* "האמת שמצדיעה לכם אם הייתה לי דעה קדומה היום היא השתנתה והלוואי שזה באמת מה שקורה וככה אתם מתנהגים ליבי היה במיוחד עם אותו נער בן 15 ששתה והתנהגו אליו בחמלה ובכבוד." (תגובה 12.1).
* "כול הכבוד חברה עבודת בילוש טובה ישר כוח" (תגובה 4.1).
* "שאפו כל הכבוד לך כן ירבו כמוך בלשים עם לב" (תגובה 4.3).
* "אין גיל לסוטים כול הכבוד למשטרה" (תגובה 6.2).

הדוגמאות הללו מראות בצורה מובהקת את החיזוק מצד הצופים שמגיע לאחר צפייה בתכניי הסדרה, מה שמלמד אותנו על החשיבות והפוטנציאל שיש בסדרה מהסוג הזה, שמחד יוצרת לגיטימיות בקרב הציבור כלפיי פעילות המשטרה, ומאידך משרה על הצופים תחושה של בטחון ואמון במערכת אכיפת החוק ובכך יוצרת סולידריות שמחברת את הציבור למשטרה ומסייעת לכוחות השיטור לממש את תכליתם, הן בפן האכיפתי והן בפן החברתי.

**תמא 4- סדרת משטרה כמקור אינפורמטיבי על עולם הפלילים, ופעילות המשטרה בו.**

מהממצאים עולה תמא זו שמצביעה על מספר השפעות נוספות שיש לסדרה. לצד התהליכים שנוצרים כתוצאה מצפייה בסדרה בכול הקשור ליחסים בין הציבור למשטרה, ניתן לראות כיצד הסדרה משמשת כמקור אינפורמטיבי עבור הצופים, אשר נחשפים לתופעות פשיעה ברזולוציות שלא ניתן להעביר בערוצי מידע אחרים. הציבור שבדרך כלל נחשף לעבודת המשטרה בידיעות חדשותיות וערוצי מידע אחרים, לרוב לא מודע לכלל המרכיבים של תופעות הפשיעה השונות, כמו גם למורכבות של הטיפול בהן. על כן, האופן בו הסדרה מתמקדת ומלווה את פעילות המשטרה לאורך זמן, מאפשרת לצופה להבין את תהליך האכיפה, להיחשף לתופעות פשיעה חדשות, ולקבל נקודת מבט נוספת על האינטראקציה בין המשטרה לציבור. על כן, הממצאים מראים כיצד צפייה בסדרה מגבירה את המודעות בקרב הציבור לסכנות הקיימות במרחב הציבורי, ולדרכיי הטיפול השונות בהן נוקטת המשטרה לצורך התמודדות עם אותן הסכנות. הגברת המודעות בקרב הציבור, יכולה להגביר את הערנות מצד האזרחים ולעודד שיתוף פעולה עם המשטרה, ובכך לחזק את הקשר בין הציבור למשטרה, להגביר את האמון בה, ולייעל משמעותית את פעילות גורמיי האכיפה. ניתן ללמוד על אלו מכמה תגובות:

* **כתגובה לקטע מתוך פרק העוסק במעצר פדופיל לאחר חקירה סמויה של סוכנת משטרתית: "הרגע סיימתי לראות את התוכנית.. שאפו עלייך! אני אמא ל 2 ילדים פשוט הצטמררתי מהפדופיליה, תמשיכו לעשות את עבודתכם נאמנה" (תגובה 12.3).**
* **כתגובה לקטע מתוך הסדרה שמציג כיצד גורמיי פשיעה מתחום הסחר בסמים, מרכיבים חומרים חדשים וזולים אשר גורמים להשפעות דומות להשפעות סמים, ומכילים רכיבים רעילים אשר נמכרים כסמי רחוב: "מגעיל, חייבים לתפוס את מי שמייצר את מי שמוכר ואת מי שקונה ולתת להם מאסר בפועל עד שזה ייעלם מהעולם" (תגובה 2.3).**

פרק 6 – דיון וסיכום

מטרתו של מחקר זה הייתה לתרום במידה מסוימת לתהליך הפקת הלקחים עבור המשטרה, ולסייע ככול הניתן בפעילותה לחיזוק אמון הציבור בה. מחקר זה התמקד בבחינת השפעותיה של סדרת המשטרה הדוקומנטרית "כחולים" על אמון הציבור במשטרה, ובמקביל איתור המרכיבים הייחודיים שגרמו להשפעתה. שאלת המחקר בה עסקנו היא, "כיצד השפיעה הסידרה "כחולים" על אמון הציבור במשטרה?". השלב הראשון של המחקר כולל ממצאים כמותניים שמראים כיצד בתקופה בה שודרה הסדרה, חלה עלייה משמעותית באמון הציבור, שהשתקפה מתוך הנכונות מצד האזרחים, לקחת חלק פעיל בעבודת המשטרה, וכיצד השפיעה לחיוב עלייה זו גם לטווח הארוך. ממצאים אלו מצביעים על קשר חיובי חזק בין הסדרה, לתפיסת הציבור כלפיי המשטרה, מה שמחזק את ממצאי הסקירה הספרותית שכללה מחקרים אשר הצביעו על אותו הקשר בין תקשורת לתפיסות הציבור.

ממצאי המחקר מחזקים את עיקרי תאוריית "קביעת סדר יום" בכך שמצביעים על עלייה משמעותית באמון הציבור בתקופת שידור הסדרה. הממצאים בשלב הניתוח התמאטי של מדגם התגובות מתוך דף הפייסבוק של הסדרה "כחולים", מצביעים על האופן החיובי בו מוצגת המשטרה בסדרה כמו גם על החיבור הרגשי שמייצרים הסיפורים האישיים של גיבורי הסדרה מצד הצופים. העלייה בכמות קורות החיים שהוגשו למשטרה בתקופת שידור הסדרה, יחד עם ההבנה כי הסדרה מציגה את המשטרה באופן חיובי, מחזקים את עיקרי תאוריית "קביעת סדר יום", שקובעים כי האופן בו מוצג התוכן, משפיע על תפיסת הציבור בהתאם. לצד ההיבטים התקשורתיים, ממצאי המחקר מחזקים את עיקרי תאוריית ״הוגנות ההליכים״, תוך איתור אלמנטים בסדרה שמשפיעים על הלגיטימיות מצד הצופה, ותורמים להבנת השפעותיה של הסדרה בהיבט הקרימינולוגי. פעילות המשטרה שמוצגת בצילום דוקומנטרי, בו מוצגים השוטרים באור חיובי, הן מהבחינה המוסרית, והן מבחינה מקצועית, תורמים למידת הלגיטימיות אותה מייחס הצופה לפעילות המשטרה בתפיסתו. על כן, גם מהבחינה הזו, קיימת התאמה בין ממצאי מחקר זה, למסקנות העיקריות המוצגות בפרק הסקירה.

אמון הציבור בשלטון ומוסדותיו, הינו גורם משמעותי לקיום תקין של מדינה. עולם המדיה מכיל מגוון רחב של כלים תקשורתיים, לצד שאר השימושים בהם, כלים אלו משמשים כמתווך בין הנהגת המדינה לציבור. ההיסטוריה מלמדת על השימוש בכלי התקשורת כמו גם תפקידם המשמעותי ביחסים שבין השלטון לציבור. בעת הזו, בה כול הנהגה עומדת בפניי מבחן משמעותי של התמודדות מול נגיף קטלני המסכן את שלום הציבור ופוגע בכלכלת המדינות, מידת האמון של הציבור בשלטונות היא זו שתשפיע על מידת הנזק והאבדות שייגרמו למדינה כתוצאה מהתמודדות מול הנגיף. הגברת אמון הציבור זוהי משימה אין סופית, וההתמדה בה היא צורך קיומי שיש להציבו בראש סדר העדיפויות. המשטרה עוסקת רבות בפעילות למען חיזוק אמון הציבור בה, ובכדיי לייעל את פעילותה יש לחקור את ההשפעות של כול אחת מהפעולות אשר היא מבצעת, ובהתאם לממצאים ליישם שינויים אשר יעצימו את יכולת השפעתה ויביאו להישגים משמעותיים יותר בכול הנוגע לאמון הציבור במשטרה.

מגבלות מחקר זה נבעו בעיקר מחוסר משאבים, שכן ניתן להעמיק את המחקר על ידי סקירה יותר קפדנית של נתוני קורות החיים שהוגשו באתר משטרת ישראל. כמו כן, לנוכח הגבלות התנועה והמפגש בתקופת נגיף הקורונה, כמות גורמיי המקצוע בהם ניתן היה להיעזר הינה כמות מינימאלית, מה שהשפיע על איכות התהליך המחקרי. בכדיי לייעל את המערך המחקרי שיהווה אינדיקטור למידת היעילות של תוכניות להגברת אמון הציבור במשטרה, יש להקים מנגנון ייעודי, שבאפשרותו לבחון את ההשפעות ומהן לגבש המלצות להמשך, כמו גם לקבוע את מידת היעילות של התוכנית הנבחנת ומתן המלצה על המשכיות הביצוע של אותה הפעולה.

לסיום ברצוני לתת את התייחסותי האישית לנושא הנחקר, הסידרה "כחולים" צולמה במרחב בו אני משרת, והדמויות המשתתפות בה הם חבריי לעבודה. תשומת הלב שנבעה כתוצאה משידור הסדרה כלפיי אגף המודיעין במשטרה, ובאופן כללי כלפיי משטרת ישראל, מעבר לעובדה שבחוויה האישית שלי חשתי בעלייה בכמות האינטראקציות החיובית עם אזרחים במהלך עבודתי, הייתה ניכרת ההתחזקות, במידה מסוימת, של תחושת השליחות והגאווה סביב השירות במשטרה, מה שגרם לי לראות בסדרה "כחולים" מודל מנצח לשיפור תדמית המשטרה. בתקופה הזו, בה השוטרים מוצאים עצמם בליבן של כול המחלוקות, בין אם הפוליטיות או החברתיות, פועלים למען שמירה על הבטחון והסדר הציבורי בכול מחיר, על כן ראיתי בביצוע מחקר זה חשיבות עליונה שיכולה לסייע במידה מסוימת, לביסוס אמון הציבור במשטרה.



**בהזדמנות זו ברצוני להודות לפרופסור רויטל סלע – שיוביץ על הליווי האקדמי, ולראש מחלקת חינוך באגף ההדרכה במשטרת ישראל - ניצב משנה שירה ליברמן, על הליווי והסיוע בשלביי התכנון, ובאיסוף הנתונים מתוך הארגון אשר תרמו רבות להעמקת המחקר.**

ביבליוגרפיה

* ברוכמן , א ' , ט ' גורן , ומ ' דיין בן – זקרי (2011), "שיפור אמון הציבור - האתגר של משטרת ישראל" , בתוך : העיקר במחקר , 2011 - 2010 משטרת ישראל.
* ד"ר נאוה כהן-אביגדור, 2019, " קטינים במרחב המקוון: המאפיינים, הזירות, האיומים והמענה הלאומי", מתוך: "במחשבה תחילה" כתב העת השנתי של מחלקת מחקר באגף לחקירות ולמודיעין.
* פודה א., וינקלר א. (2017), "מבוא: מהפכות במרחב הערבי בפרספקטיבה היסטורית", שם, עמ' 25-41.
* ד״ר פרי ג., וד״ר יונתן־זמיר ט., (2020), האוניברסיטה העברית- "אמון, הוגנות ואפקטיביות: עמדות הציבור כלפי המשטרה לאור משבר הקורונה", מתוך סיכום הנתונים באתר האוניברסיטה, (אוקטובר 12, 2020). <https://new.huji.ac.il/news/מחקר-חדש-במכון-לקרימינולוגיה-ירידה-משמעותית-במעמד-המשטרה-בקרב-הציבור-בסגר-השני>
* Bradford, B., Jackson, J. (2010a). ‘Cooperating with the Police: Social Control and the Reproduction of Police Legitimacy’, LSE working paper.
* Couldry, N. (2012). Media, society, world: Social theory and digital media practice. Polity, p. 1-33 (introduction).
* Dobek-Ostrowska, B. (25). years after communism: four models of media and politics in Central and Eastern Europe. Democracy and media in Central and Eastern Europe, 25, 11-46.
* Dowler, K., & Zawilski, V. (2007). Public perceptions of police misconduct and discrimination: Examining the impact of media consumption. Journal of criminal justice, 35(2), 193-203.
* Geller, W., Nimocks, R, Goldstein, H., and Rodriguez, M. (1994). “Four Decades of Policing in Chicago.” Police Forum, V. 44
* Goldsmith, A. (2005). Police reform and the problem of trust. Theoretical criminology, 9(4), 443-470.
* Hanretty, Chris. 2010. “Explaining the De Facto Independence of Public Broadcasters.” British Journal of Political Science 40 (1): 75–89.
* Hayes R., Levett. L., (2013), “Community Members’ Perceptions of the CSI Effect.”, American Journal of Criminal Justice 38(2):216-235.
* Holt, T. J., Blevins, K. R., & Burkert, N. (2010). Considering the pedophile subculture online. Sexual Abuse, 22(1), 3-24.
* Kansteiner, W. (2004). Nazis, viewers and statistics: Television history, television audience research and collective memory in West Germany. Journal of Contemporary History, 39(4), 575-598.‏
* LaGraffe, D. (2012). The youth bulge in Egypt: An intersection of demographics, security, and the Arab Spring. Journal of Strategic Security, 5(2), 65-80.
* Nichols, B. (1991). Representing reality: Issues and concepts in documentary (Vol. 681). Indiana University Press.‏
* Sela-Shayovitz, R. (2015). Police legitimacy under the spotlight: media coverage of police performance in the face of a high terrorism threat. Journal of Experimental Criminology, 11(1), 117–139.
* Sheafer, T., & Weimann, G. (2005). Agenda building, agenda setting, priming, individual voting intentions, and the aggregate results: An analysis of four Israeli elections. Journal of Communication, 55(2), 347-365.
* Shehata, A., Van Aelst, P., & Van Dalen, A. (2010). Members of parliament: Equal competitors for media attention? An analysis of personal contacts between MPs and political journalists in five European countries. Political Communication, 27(3), 310–325. doi:10.1080/10584609.2010.496711
* Sunshine, J., & Tyler, T. R. (2003). The role of procedural justice and legitimacy in shaping public support for policing. Law & society review, 37(3), 513-548.‏
* Tuch, S.A., & Weitzer, R. (1997). The polls – trends: Racial differences in attitudes toward the police. Public Opinion Quarterly, 61, 642-663.
* Tyler, T. R., & Mitchell, G. (1993). Legitimacy and the empowerment of discretionary legal authority: The United States Supreme Court and abortion rights. Duke LJ, 43, 703.‏
* Tyler, T. R.,Fagan, J. (2008), ‘Legitimacy and cooperation: why do people help the police fight crime in their communities?’, Ohio State Journal of Criminal Law, 6, 231-275.
* Tworzecki, Hubert, and Holli A. Semetko. 2012. “Media Use and Political Engagement in Three New Democracies: Malaise versus Mobilization in the Czech Republic, Hungary, and Poland.” The International Journal of Press/Politics 17 (4): 407–32.
* Valkenburg, P. M., Peter, J., & Walther, J. B. (2016). Media effects: Theory and research. Annual review of psychology, 67, 315-338.
* Wolfsfeld, G. (2011). Making sense of media and politics: Five principles in political communication. New York, NY: Routledge.
* Ziembo-Vogl, J. (1998). “Exploring the Functions of the Media in Community Policing.” PoliceForum, V. 8:l:l-12.

נספחים

תמונה שמכילה טקסט


התיאור נוצר באופן אוטומטיתמונה שמכילה טקסט, צג, מקורה, צילום מסך

התיאור נוצר באופן אוטומטיתמונה שמכילה טקסט, צילום מסך, מקורה, אלקטרוניקה

התיאור נוצר באופן אוטומטיתמונה שמכילה טקסט, אדם, צילום מסך

התיאור נוצר באופן אוטומטיתמונה שמכילה טקסט, מקורה, צילום מסך

התיאור נוצר באופן אוטומטיתמונה שמכילה טקסט, צילום מסך, אלקטרוניקה, מחשב

התיאור נוצר באופן אוטומטיתמונה שמכילה טקסט

התיאור נוצר באופן אוטומטיתמונה שמכילה טקסט, צילום מסך

התיאור נוצר באופן אוטומטיתמונה שמכילה טקסט, צילום מסך, אלקטרוניקה, מחשב

התיאור נוצר באופן אוטומטיתמונה שמכילה טקסט, מקורה, אלקטרוניקה, מחשב

התיאור נוצר באופן אוטומטי